
PRAEFATIO. 


Opus praesens officio exortum non ex cupiditate 
auctoritatis continet necessaria de fracturis in sensu 
generaliori, variis ex fontibus collata, vel ex auditorio, 
vel ex operibus variorum auctorum, judicio proprio 
accommodata. 

Quibus sub conditionibus legi satisfacienti, quaeso, 
grata fiat dijudicatio rei peritorum. 




« 


De fraeturis. 


Fractura nominatur disjunctio subitanea eontinuttatis ossis 
cujusdam — vulnus ossis, simile vulneri partium mollium» — 

1» Varietates fracturarum» 

Dividuntur fracturae in species sequentes: 

1) ex varietate temporis ex ortu praeterlapsi i a recentes et in- 
veteratas . 

2) ex disjunctione ossis vei totali, vel partiali in completas, vej 
incompletas. 

3) ex varietate formae ossis laesi in fracturas ossium vel plano- 
rum, vel tubuliformium. 

4) ex varia parte ossis fracti ia fracturas vel partis mediae , vel 
extremae (glenoidalis plerumque}, vel partium plurium r vel 
totius ossis. 

5} ex varietate inclinationis planitiei fracturae in axes ossis conti- 
nui dividuntur. 

a} in fracturas transversales , si axis ossis longitudinalis 
rectangulariter disjuncta est. 

b) in fracturas longitudinales, si os in linea parallela ad axin 
longitudinalem fractum est; si diastasis planitierum fracturae pon 
magna, nominantur: fissurae. 

c) in fracturas obliquas, si planities fracturae in linea dia* 
gonali inter axin longitudinalem et transversam , quae fracturae 
frequentissimae sunt. 

6) Ex varia positione utriusque partis ossis, quae valde dependet 
a directione planitiei ossis fracti. Fractura nempe vel sine 
dislocatione, praecipue iu ossibus planis, qua capsa saepius 
non observata, vel cum dislocatione existit praecipue in ossibus 
fractis tubuliformibus. Dislocatio partium fracturae vel cum 
extensione, vel contractione, vel sine mutatione axis longitudi- 
nalis locum habet et varias habere potest directiones, quarum 
, primae sunt: 

dislocatio ad latus praecipue lu fracturis transversalibus, in 
qua partes fracturae secundum directionem axis transversae 
dislocatae sunt; 

dislocatio ad axin , vel pars altera ossis super alteram» vel cum 
diastasi utriusque partis, praecipue ia fracturis obliquis. 

Alio modo utraque pars fracta sub angulo majori vel minori 
configurari potest; 

modo dislocatione ad peripheriam pars ossis fracti inferior 
circa axin longitudinalem versari potest. 

Si duorum ossium adjacentium solummodo unum frangitur, 
os non fractum fracto nullam vel parvam dislocationem permittit; 
fracto autem utroque, partes quatuor ossium in spatio interosseo 
conjungi possunt, qui status est conniventiae. 

Causa varii status ossium fractorum inter se modo in vi ex* 
terna, modo in gravitate ipsius membri, modo et plurimum quidem 
in fracti membri actione musculari posita est. 

Haec dislocatio fere semper parti inferiori ossis soli contin- 
git, quae in repositione, praesertim coaptatione maxime respi- 
cienda est, in qua status superioris partis membri laesi per se 
normalis, mutetur necesse nou est. 

7) Ex laesione osBis per se, vel accedentibus aliis laesionibus 
fracturae dividuntur: 

in fracturas simplices, in quibus unum vel plura ossium so- 
lummodo per se et semel fracta sunt; 

in fracturas compositas, si cum laesione ossis, vel cutis, vel 
musculi, vel tendines, vel vasa, vel nervi, vel hae omnes 
partes vel alia organa gravius laesa sunt, vel si luxatio 
fracturae accessit; 

in fracturas complicatas , si alii pseudoprocessus organismi 
jam praeextiterunt vel advenerunt, quibus adnumerantur; 
Dyscrasiae, nevroses, effectus commotionis in organis nobilio- 
ribus, qui magis minusve necessarie cum fractura conjuncti 
sunt. 

In fracturas comminutas, si plures partes ossis parvae loco 
fracturae, totaliter sejunctae adsunt. 

In fracturas duplices, si os bis frangitur. 

II. Fracturarum Causae. 

Quae autem non semper in loco vis frangentis fracturam effici- 
unt, sed saepe etiam in locis remotis vel contrapositis. — Sunt: 

iis externa materia contundens, vel nonnunquam contractiones 
musculorum fortes; praecipue et plurimum actio muscularis 
causa est fracturae patellae, processus olecranon et ossis calcis. 

III. Dispositio ad fracturas. 

Major est in ossibus hominum dyscrasia vexatis, praesertim 
syphilide, arthritide, cancro, scorbnto, scrofulosi, rhachiti, et ossa, 
bis sub causis praeter naturam dura vel mollia. 

Item disponunt morbi locales e. g. paralysis, ancurisma, 
caries: dein senectus et frigus. 

IV. Diagnosis. 

Hanc ad intentionem stadio primo subito . post laesionem 
utamur, priusquam inflammationis tumor et dolor illam turbet et 
graviorem reddat. Haec saepius obscura in fracturis longitudina- 
libus, fissuris, nec minus, si duorum adjacentium ossium unum 
fractum est, omnino, ubi dislocatio nulla, vel parva est, vel multae 
pqrtes molles ossi circumductae sunt. Symptomata diagnostica, 
plerumque varia pro varietate ossis fracti, sunt: 

A. Symptomata sensualia, pathognomonica, essentialia vel 
B. Signa rationalia, non essentialia. 

A. Symptomata essentialia. 

1) Strepitus uno tempore cum fractura. 

2) Dolor subsequens acerrime pungens in loco, praesertim motu 
membri vel attactu loci fracturae adauctus. 

3) Crepitatio signum characteristicum in frictione planitierum sen. 
sibilis, nec minus auri non armatae, quam armatae cum 
stethoscopio percipienda, quae autem non frictione violenta 
producatur, praecipue, si signa alia jam fracturam Veram ad- 
esse, indicant. 

Sed caute instituenda fcst haec observatio, ne fallat strepitus, 
crepitationi similis, tendinum extensorum. • 

4) Multis in fracturis partes nonnullae ossis in loco prominentes. 

5) Mutatio formae membri et quidem: 

a) In relatione membri ad corpus ceterum et quantitatem et 
qualitatem membri sani; pars laesa modo longior, modo / brevior» 
modo curva, modo densior, modo altero praeternaturaliter posita 
est; quod signum grave fracturae et luxationi proprium esse 
potest. 

b) In relatione partium ossis singularium inter se , quod est 
signum vere pathognomonicum, fracturam distinguens clare a lux- 
atione. Nam epiphyse* ossium prominentes et partes ossis gle- 
noidales extremae statu normali excesserunt et forma praeter- 
naturali inter se positae sunt. 

6) Turbatio functionis membri et quidem : ' 

a) in relatione ad totam corpus ; alteri motus enim naturales 
fieri non possunt , alteri praeternatifrales fiunt; vel membrum 
ostendit mobilitatem vel immobilitatem insolitam atque rigorem, 
quod signum commune fracturis et luxationibus. 

' b) In relatione motuum propriorum partium membri inter se 
signum clare distinguens fracturam a luxatione. Ossis enim motus 
in summa non suat naturales , quia motus partis superioris non 
respondet motibus ejusdem temporis factis partis inferioris et 
vice versa; vel loca prius fixa nunc mobilia fiunt. 

Insolitam mobilitatem membri observandi causa parte supe- 
riore fixa, inferior moveatur. 

Adveniunt signa auxiliaria sequentia: 

7) Tumor membri semper cum dolore in directa relatione, 

8) Sensus tensionis magnae in loco fracturae. 

9) Signa laesionis vasoruni vel nervorum in loco fracturae primo 
intrantium. 

10) Inflammatio atque ejus mutationes in loco. 

B. Signa rationalia. 

Fracturam existere magis minusve indicant: 

1) Perscrutatio qualitatis physicae corporis fracturam efficientis, 
ejus ponderis, hebetudinis vel aciei} 

2) Observatio quam vehemens sit corporis frangentis vis, 

3) Perscrutatio fortitudinis vel teneritatis ossis priori tempore 
vel sani, vel aegroti, huic violentiae permissi. 

4) Observatio partium mollium os laesum circumdantium et po- 
• sitiouis membri in momento cansae fracturam efficientis. 

5) Observatio vehementiae et temporis, qup Symptomata laesionis 
perdurant. 

V. Prognosis* 

Gratior est: in dispositione minore ad morbos ossium et 
fracturas, m fracturis simplicibus atque transversis. Cluo minus 
fractura composita vel complicata, quo remotior ab articulis est, 

quo minores partes articuli consentiunt, quo minor dislocatio, 
contusio atque diruptio, quo tenuius os, quo minoris momenti 
est ln org a nismo, quo minus fert ponderis et quo minus functionis, 
quo quietius aegrotus membrum tenet ex initio fracturae usque 
ad sanationem perfectam, quo magis tempestas et aliae ires aeg- 
roto favent , quo integrior , tertior . et pueritiae propior valetudo 
est, quo prius et melius fractura reposita et curata erit, quo 
minores dolores, tumor, extensio, inflammatio et symptomata 
omnia in relatione ad gradum laesionis sunt, — eo breviori 
temporis spatio atque perfectius aegrotus sanabitur. 

Gratum est, si duorum ossium adjacentium solum nnum, in 
summa, quo minora ossa fracta sunt 

Progmaie ingrata, quo magis complicata vel composita est 
fractura, quo plures partes molles, quo magis praesertim cutis, 
vel vasa, vel nervi vel contusi, vel lacerati suat; ingrata in 
vita» debilitate, ia senectute, Oyscrasia; in personis hujus 
generis sanatio serius et imperfectius et facile articulus praeter- 
naturalis fit ; ingrata in fracturis articulis ossium propioribus vel 
in articulos ipsos extensis, quod genus fracturarum non solum 
causa est diruptionis tendinum et ligamentorum, quorum hic plura 
adsunt, atque inflammationum articuli ipsius tantopere timendarum; 
sed praeterea saepius rigoris, immobilitatis et dolorum periodicorum 
non raro per totam vitam durantium. Amplius ingrata: in fracturis ob- 
liquis, quia hic superficies fracturae major et dislocatio facilior est, 
quam itt fracturis transversis atque longitudinalibus et inde facilius 
symptomata periculosa nervorum laesorum, convulsiones, Trismus 
et Tetanus exoriri possnnt. Amplius, quia durante tempore sana- 
tionis fines ossium fractorum levi non modo In contactu neces- 
sario conservari possunt. Quo densius et latius os, eo infaustior 
prognosis. Conjunctio bene repositarum et curatarnm partium 
ossis fracti per callum, normaliter intrat inter < diem vigesimum 
et septuagesimum. Fieri autem potest prius vel . serius in 
varii» easibusi 


VI. Cura fracturae. 

Dividitor fn partem praeparantem, in curam proprie sic dictam 
et partem corae tempore reeonvalescentiae. 


/ 

A. Pars praeparatoria carae 

est illa, quae transportationem aegroti gravitati laesionis con- 
venientem institui curat, ne ossa usque ad veram repositionem 
locum occupatum mutent, ne partes vulneratae amplius pressione, 
commotione vel alio incitamento patiantur. 

Corpora aliena facile ammovenda ammoveantur ; corpus aegroti 
statum commodum et, si necessarium, in feretro accipiat. 


B. Citra propria sic dicta. 

Cujus pensum totum est, ut partes ossis disjunctas reponat 
in statum normalem, conservet in illo atque ammoveat, vel majora 
vel minora faciat omnia noxia, ita ut summum propositum illi 
contingat, conjunctio superficiei utriusque ossis in locis fractis 
denue perfecta et firma. — Formationi calli necessaria sunt: 
vitalitas sufficiens utriusque partis fractae, approximatio super- 
ficierum fracturae inter se apta, et quies perfecta. 

Toto tempore durantis curae positio aegroti ita instituenda 
est, ut consilio ultimo sanationis et commodo medici tantum, 
quantum fieri potest , accommodata sit. 

0 

1. Repositio 

fit per prudentes et fortes homines, uecunquam autem tumore 
maximo, in quo inflammatio gravissima, dilaceratio, gangraena, 
convulsiones, trismus etc. exoriri possent. 

In casibus hujus generis ante omnia tumor diminuatur per 
venaesectiones, hirudines, fomentationes frigidas, saepius etiam 
per remedia anodyna pulvis Doveri et interne per salia antiphlo- 
gistica neutralia. Tumore nunc minore, fiat repositio manualis, 
quae optima methodus, vel instrumentalis. Actus repositionis 
compositus est ex: 

a) Extensione b) contraextensione c) coaptatione vel d) sub 
casibus quibusdam in actu directe opposito directioni hujus gene- 
ris in approximatione directa e. g. in fracturis processus Olecranon. 

Casibus in quibus dislocatio locum non habuit repositio nulla, 
sed sola applicatio .remediorum chirurgiae mechanicorum, quae 
dislocationem impediant, indicata est, applicatio nempe apparatus 
delig&tionis. 



13 


a) Extensio 

abducit partes infra locum fracturae sitas a corpore et om- 
nibus per vim et musculos hominum fortium adjuvantibus vinculis 
vel instrumentis vel propriis machinis. 

b) Contra extensio 

partes supra locum fracturae sitas proximas corpori fixas tenet, 

c) Coaptatio, conformatio 

reponit partes per supra dicta momenta, extensionem et contra- 
extensionem, ad longitudinem normalem reductas, ipsa per pressio- 
nem transversam in partem inferiorem fracturae ad statum nor- 
malem sine ulla superficierum vel marginum ossis fracti injuria. 
In conniventia partes qnatuor finales ossium fractorum accommodate 
prementibus digitis ex spatio interosseo repellendae et regulariter 
coaptandae sunt. 

Extensio atque contraextensio fiat lente et caute post relax- 
ationem musculorum plurimum se contrahentium per aptam membri 
positionem, quae fere semper in statu semiflexo optima est , sicut 
apud dormientes usitatissima; quia plurimi musculi in hac positione 
relaxati sunt, et minoribus doloribus minus oppugnant 

Vires extendentes vel in partibus fracturae ambabus ipsis, vel 
melius in proximis supra articulos suos sitas partes applicari 
possunt. Compressio enim musculorum, qui dislocationem fecerunt, 
contractionem illorum ergo majorem dislocationem efficeret. Re- 
media musculorum actionem relaxantia in casibus propriis fieri 
possunt, venaesectiones , emetica etc. 

Extensio ipsa primo fiat intentione dislocationis denique 
mutetur in directionem membro normalem. — 

Manus hominis optime perficiunt haecce momenta. Utuntur 
etiam vel fasciis , vel vinculis , quorum ante applicationem pars 
extbndenda in loco lineis compressis cingenda esi; vel machinis , 
quarum usus nunc rarus est, nam solummodo in fracturis inve- 
teratis iis utuntur, ubi hominis vis sola extensionem necessariam 
efficere non potest. 

Extensio fiat lente, caute ad tantam longitudinem, quanta 
opus est, ut longitudo ossis firacti, illi' membri sani aliquot prae- 
cedat, usque ad remotionem partium in loco fracturae prominen- 
tium et sub manibus chirurgi fractura quasi mobilis fiat. 

Patella, processus olecranon et os calcis in fracturis trans* 
versis per maximam membri extensionem et contractionem utrius- 

que partis fractae reponuntur et observato hoc statu extenso 
tempore curae sanantur remediis mechanicis huic proposito accom- 
modatis. , 

Repositionem benefactam esse ostendunt: aequalitas formae, 
longitudinis et positionis membri aegri eum sano, prominentiae 
nihil amplius sentitae, dolor et tumor in regione fracturae diminuti. 

2) Conservatio in repositione. 

Cum musculi tnembri et motns necessarii corporis reliqui 
facile partes fractas nunc repositas dimovere possint, semper tem- 
pore sanationis status idem partium fractarum repositarum normalis 
obtinendus est. 

Qua ex causa ante bonam et consilio sanationis adaptam 
corporis positionem et perfecte membro confirmationis causa 
applicatum apparatum, vis tendens et contraextendens neque 
quantitate neque qualitate remittat usque ad temporis momentum, in 
quo conservatio membri naturahter positi in omnibus partibus per- 
fecta est. 

Ad baec necessaria sunt: 

a) Positio commoda corporis totius , quae optima praedpue in 
fractnris extremitatum inferiorum stragulo ex p8o equino 
vel, si necesse est, ex stramine praeparato et 

b) Positio commoda membri in quo fractura . 

Relaxentur apto statu illi musculi, qui praecipue, conjunctio- 
nem naturalem snperficierum partium 1 fractarum removere minan- 
tur; dein omnes particulae membri aegroti aequali modo stragulo 
incubent, ut quieius et normalis situs conservetur, nec minus 
impediatur decubitus gangraenosus ericharoticus in punctis facile 
exoriens, quibus pars major ponderis membri aegri ferenda est. 

Etiam hinc musculi universim in situ semiflexo plurimum relax- 
antur; partim etiam fasciae sunt ejus effectus. 

Omnino autem situs et apparatus ad confirmationem fracturae 
mechanicus sic construatur, ut pars quiete maxime perfecta, nil 
onerante vel nocente firmitate fruatur, arti liberrimum aditum 
praebeat, ita ut, neqne motus, neque compressio, neque immun- 
dities neque incitamentum aliud sanationem impediat. 

Ad apparatum mechanicum in casibus propriis pertinent: 

Linteum carptum , emplastrum adhaesivum , ceratum , panni 
linei compressi sive simplices sive proprio modo praeparati; 

vincula, fasciae , fascia efrcataris et ejus varia utendi methodus, 
fascia octodecim capitum vel plurium, saepias utilissima; pro 
membro proprio apparatu» proprii mechanici, ferulae, assulae 
e ligno, vel metallis, vel charta densata praeparatae, quae autem 
latitudinem sufficientem et tantam habeaut longitudinem, quanta 
necesse est, ut articulum proximum utriusque partis fracti exce- 
dant. Assulae enim quasi sceletus externus pannis lineis vel 
simplicibus vel compressis tectae membro jam prius vinculis in- 
voluto per fascias firmantur. 

Dein pulvini ex palea, qui inter assulam et membrum appli- 
cari solent; apparatus extensorius qui membrum dislocationis 
prohibendae causa apte, sed seriori tempore vi gradatim remissa 
extendit (nam serias etiam vis et intentio musculorum reactionis 
deereseit) propriis in fraetnris sd magnam utilitatem applicari 
potest praecipue in fracturis obliquis. 

At nunquam apparatas mechariici ad firmandas partes fractas, 
locum laesum ipsum, pressione, vel locum quidem sanum nimium 
compressum cum molestiis afficiant. 

Machinis pendentibus praeprimis Koppenstaeteri multis in 
casibus specialibus utilissime utuntur, praecipue in fracturis com- 
plicatis eo magis, sl eodem tempore etiam apparatus extensorius 
indicatos est, in fracturis vulnere compositis, effluente magno 
secreto. 

Apparatu mechanico hujus generis nunc applicato, extensio 
gradatim et caute remittat, nisi durans indicata «st. Repositio 
et applicatio apparatus bene facta est, si situs et positio membri 
naturalis, dolores in loco fracturae minores sunt, aegrotus plus 
firmitatis membri sentit 

Apparatus primo applicatus quinque usque ad octo dies cir- 
cumducta maneat , nisi casus fortuitus alia jubeat. 

Amoveatur, si membri tumori majori firmior, vel minori magis 
laxa fieret, vel propter alias causas e. g. dolor vel ttimor magnus 
jam die secundo vel tertio removeri apparatum jubere potest 

Ceterum in omni repetita apparatus applicatione dislocatio 
nova caute prohibeatur et mundities conservetur. 

3) Cura symptomatum 
a) Ia fracturis simplicibus. 

Semper est momeati majoris, dolores, incitationem et inflam- 
mationem prohiberi, praescates amoveri vel diminui 

Inflammationem magnam imminentem prohibet curae methodus 
antiphlogistica adapta in locum affectum et in organismum totum 
applicata; in locum affectum fomentationes frigidae, hirudines 
vel suppuratione non amplius removenda, fomenta tepido humida. 

In organismum totum r venaesectiones, praesertim in inflam- 
matione locali magna et incitatione febrili universali characteris 
inflammatorii, interne, salia neutralia antiphlogistica: Nitrum, 
cremor tartari, alia salia alkalina etc. ; in complicatione cum sor- 
dibus gastricis: salia laxantia, arcanum duplicatum, Sulpbas 
Sodae, Tartar. stibiat. Infusum Sennae, Klysmata etc. 

Dolores permagnos ex pura incitatione ammovent, narcotica, 
opium, belladona, hyoscyamus, pulvis Doveri etc. Diaeta sit 
antiphlogisticis adapta, per primos dies circa quinque tenuis, 
dein magis nutrien^, sed non incitans. Potus et cibi levi modo 
digerantur, ne al^iin obstruant. 

Sed methodus antiphlogistica modum necessarium ne excedat, 
quia vis quaedam^anguinis et vasorum calli formationi opus est. 
Gradatim incitatione locali et universali remota leniter nutriendum 
denique roborandum, quo adjuvetur callificatio. 

Sanatione tam praegressa, ut apparatus delgationis suf- 
ferri possit, adhuc situ quieto membri per longius tempus, opus 
est, ut callus vim necessariam et firmitatem accipiat. Firmissi- 
mo jam observato callo aeger lente et gradatim utatur membro. 

Si autem remoto apparatu ligamentoso mechanico reliqua 
erit flexibilitas in loco fracturae, hic denuo applicandus est, ne 
deformitas vel nova fractura oriatur. 

b) Cura fracturae compositae et complicatae, 

In quibus cum ossibus et aliae partes majoris momenti lae- 
sae sunt. 

In contusione partium mollium , apparatus deligationis prae- 
sertim in loco contuso laxe applicetur atque methodus localis 
eadem indicata est, quae in perforatione totali cutis per partem 
ossis prominentem nempe: cum cerato, linteo carpto, etc. — 

Saepius praecipue in contusionibus gravioribus primo tempore 
apparatus premens applicari non potest. < 

Quotidie in applicatione uniuscujusque apparatus deligationis 
status vulneris strenue perscrutandus et si fieri potest, reunio 
primaria per conjunctionem partium mollium instituenda est. 

Suppurante Vulnere secretum ejus Ubere effluat et mundities 
maxima 'conservetur; 

. Vasta laesis statim sanguinis effluxus mitigandus, ipsa ligatura, 
si necesse est, in parte vulnerata, vel si hic fieri non potest 
et haemorrhagia perdurat, in loco electionis. Ipsa ligatura arteriae 
majoris e. g. arteriae cruralis vel brachialis non efficit certe 
futuram gangraenam, ergo hac sola causa amputatio femoris vel 
brachii nondum indicata est; 

Nervus laesus totaliter persecatur, si neuroses exoriuntur, 
nisi est nervus, a quo conservatio totius membri dependet e. g. 
nervus ischiadicus, quo in casu neurosibus intrantibus amputatio 
indicata est. 

’ Saepe convulsionum, trismi, tetani causa est assula ossis 
semper per asperitatem suam nervos incitans, quo in casu ammotio 
assulae certe prodest.' Plurimum autem jam repositio fracturae 
neuroses aufert. 

- In compositione fracturae cum luxatione' haec pro primo, si 
fieri potest, reponenda, nisi vicinitas permagna fracturae id im- 
pediat, quo casu primo fractura tractanda est. 

Siqua pars ossis cutem perforaverit , haec acuminibus 
remotis acrioribu*s reponenda est, qua ratione saope situs membri 
mutatus solus recessum illius efficit; nonnunquam autem dilatatio 
cutis necessaria est, ut referatur et reponatur pars ossis prominens. 

Nunc, si repositio fieri non potest, pars prominens serra 
desecetur et inde membrum positione naturali ponatur. 

In fracturis comminutis particulae acutae, fragmenta ossea, 
eonjunctione per calltam inapta et corpora aliena cautissime et 
qua fieri potest lenitudine, ipsa autem dilatatiohe, si necessaria 
bt incisione dimovenda sunt. Si ossa, gradu majori valde obtrita 
vel simul in articulis ipsis, si partes molles totaliter contusae, 
si trunci majores vasorum vel nervorum laesi sunt, si ex obser- 
vatione laesionis et symptomatum mortificatio gangraenosa et 
sphacelosa provideri potest, ergo mors certa membri futura — 
statim ante intrantem inflammationem ex tempore amputatio 
facienda est. 

Complicationes cum dyscrasia Arthritica, syphilidica, scrofu- 
losa, scorbutica, cancrosa vel aliis eodem tempore processibus 
praesentibus morbosis postulant curam his malis specifice oppo- 

sitam. — Repositio , applicatio apparatus ligamentosi et cura 
symptomatum in omnibus fracturis methodo curae in fracturis 
simplicibus mutatis mutandis fiant. 

Sola in applicatione apparatus deligationis res duae obser- 
vandae: 1) vulnus , ut permittat satisfactionem omnibus ejus in- 
dicatis , 2) membrum prima enim reunio 'adjuvanda vel suppuratio 
amplius non impedienda moderanda est* 

Ferulae in his fracturis etiam articulum proximum praecedant 
longitudine; praecipue autem locus vulneris heic ante omnia ser- 
vetur ne comprimat ur« 

Methodus antiphlogistica tota adhibeatur secundum regulas 
in cura fracturae simplicis, semper symptomata febrilia et pulsus 
respicienda et evanescentibus illis, his languescentibus , imbecillis 
gradatim methodus antiphlogistica ad leniter dein fortius roboran- 
tem rationem transeat, quomodo gradus debilitatis jubet. 

Methodus eadem suppuratione intrante indicata est, nisi 
febris ulla inflammatoria organismum excitet. 

Iu suppuratione pus libere effluat opus est, quam ad causam 
saepe dilatatio et applicatio incisionis in locis noununquam oppo- 
4 sitis facienda est. 

Assulae ossium cautissime removeantur, si quae tempore sup- 
purationis adhuc solvantur. 

Suppurationi profusae vel excretionibus colliquativis regimen 
magis roborans inductum opponatur, si aeger hanc methodum 
ferre potest. 

China , cibi et potus magis nutrientes et facile digerendi 
adhibeantur. 

Suppuratio valde profusa amputationem membri in propriis 
casibus indicare potest; nec minus gangraena incipiens, nisi 
causis remotis ea sileat* 

At amputatio nqn longius differatur et in distantia necessaria 
fiat, quia gangraena praegreditur prope telam truncos meorum 
vasorum ac nervorum tegentem, priusquam cutis externa pro- 
gressus gangraenae optehdit. 

Amputatio his sub conditionibus adhuc vitam aagri conser- 
vare potest, si status virium ejus et ceterarum rerum spem bene 
fundatam vitae conservandae praebet. 

Articulus praeternaturalis. 

Nonnunquam ntraque pars fracta callo non conjungitur, sed 
apparatu celluloso tendineo ligamentorum et interdum laevigata 
planitie fracturae ; quae conjunctio magis minusve articulo 
naturali similis est, et articulus praeternaturalis nominaturi. 

Causa talium articulorum saepius est specialis corporis con- 
stitutio, debilitas vitae, senectus, partes fractae saepius et in- 
quiete ab aegroto, vel chirurgo imperito, durante sanatione motae, 
dyscrasiae, vires externae debilitantes e. g. cibus vel potus ma- 
lus, aer vel saepius etiam portio quaedam musculorum vel ten- 
dinum utramque inter superficiem ossis fracti delapsa. 

Therapia articulorum praeternaturalium. 

Est palUativa, si solo apparatu ligamentoso mechanico, feru- 
lis laminaceis functio extremitatis restitbitur ; aut radicatis, sl amota 
causa conjunctio ossium per callum efficitur. 

Praesertim methodi sequentes notae sunt, quae jam sanati- 
onem radicalem perfecerunt. 

1) Frictio vehemens superficierum utriusque partis fracturae inter 
se efficiendi causa inflammationem aptam adhaesivam et reliqua 
cura accommodata, quae omnia etiam in casibus non inveteratis 
prodesse possunt. 

2) Incisio partium mollium, denudatio articuli praeternaturalis, 
resectio partium extremarum ossis fracti ope serrae, adductio 
utriusque planitiei ossis recentis et conservatio situs boni ac 
quieti cetera cum cura fracturae compositae, quae methodus 
in fracturis inveteratis prodesse potest. — At forsitan abrasio 
utriusque planitiei ossis fracti vel scarificatio et cauterisatio illas 
callificationi aptas reddere posset. 

3) Perductio setacq} in ligamentosum intervallum partium fractarum 
antea distractarum, ut inducatur tandem versante diutius' in 
vulnere setaceo gradus inflammationis adhaesivae. 

i 

/ C. Cura reconvalescentiam adjuvans. 

Firmatione perfecta ossis callo bono et duro facto fere sem- 
per magna rigiditas vel debilitas membri praesertim in articulis 

2 * 

remanet, dein oedema, ecchymoses, atrophia et varia symptomata 
morbosa sensorii communis, quibus detrimentis secure medemur 
sensim sensimque mutando quietem seriore sanationis tempore cum 
motione, utendo volatilibus, incitantibus, vel roborantibus in- 
fricationibus, frictione calidis cum pannis, bene nutriendo corpus 
et secundum conditiones balneis localibus vel universalibus. 

Longitudine brevius vel cUrve sanata membra, si callus mol- 
litudinem quandanu habet, apparatu mechanice ligamentoso magis 
normalia ^reddenda sunt., ~ — — -r 










